Spoštovani,

iščete nove poslovne priložnosti in Vas zanima sodelovanje z avstrijskimi in mednarodnimi podjetji? Izkoristite priložnost in se udeležite **brezplačnega**

**poslovnega srečanja »Uspešno v Sloveniji«**.

Srečanje bo potekalo v okviru Mednarodnega sejma za obrt in podjetništvo **14. septembra 2017,** s pričetkomob 10:30 uri, v **Modri dvorani Celjskega sejma**. Na neposrednih **B2B pogovorih** imate možnost na enem mestu stopiti v kontakt in navezati poslovne stike z avstrijskimi in mednarodnimi podjetji.

Preberite si zanimivo ponudbo prijavljenih avstrijskih podjetij:

* **ATE - Arleta Ewa Tomasik**

Moto podjetja je "Go Bio". Podjetje ponuja okolju prijazna in 100% biološko razgradljiva čistila za vozila vseh vrst (avtomobili, prikolice, jahte, vojaška vozila). Zahvaljujoč splošni uporabi (brez vode) so primerna tako za notranje, kot za zunanje čiščenje. Podjetje išče neposredne odjemalce svojih produktov.

* **CAD+T Consulting GmbH**

Podjetje ponuja programske rešitve za pohištveno panogo. Osnovo programske opreme tvori AutoCAD®, na podlagi katerega so na voljo različne aplikacije za notranje oblikovanje, izdelavo konstrukcijskih risb in ponudb, izdelavo samodejnih seznamov delov in materialov in podobno.

* **COMPRIBAND-DICHTUNGEN GmbH**

Trakovi Compriband so visokokakovostni tesnilni trakovi, ki odlično izravnavajo grobe površine in premikanje v spojih. Tudi po letih ostanejo trajno elastični in dobro temperaturno obstojni ter odporni proti vremenskim vplivom. Podjetje išče prodajnega partnerja za svoje proizvode.

* **GIFAS ELECTRIC Gesellschaft m.b.H.**

Podjetje se ukvarja z električno distribucijo toka in svetlobe v nizkonapetostnem območju. Njihovi proizvodi so specificirani za sisteme samodejnih prekinitev v predorih (osvetljeno LED oprijemališče), železniške postaje, počivališča, video naprave. GIFAS išče partnerje, ki so dobavitelji za železniška in avtocestna podjetja ali podjetja, ki po naročilu železnic oz. avtocestnih podjetij izvajajo električna dela.

* **Herz Austria GmbH**

Podjetje je proizvajalec in dobavitelj kakovostnih 3D filamentov na zasebnem in industrijskem področju. Proizvaja industrijske ekstruderje, ki se uporabljajo na robotih ali podobnih napravah. Dobavlja tudi ročne varilne naprave, varilne avtomate, grelnike zraka, varilnike za čelno varjenje in podobno.

* **Hirnböck Stabau GmbH**

Podjetje z več kot 40-letno tradicijo in referencami se ukvarja s prodajo, odkupom in oddajanjem v najem novih in rabljenih jeklenih konstrukcij, jeklenih nosilcev in cevi. Prav tako ponujajo tudi tirnice in jeklene pločevine.

* **INTERFLON GmbH**

Podjetje proizvaja maziva z izjemno dobrimi rezultati v industrijski in živilski industriji vzdrževanja opreme. Njihovi izdelki zmanjšujejo stroške vzdrževanja in porabo energije, hkrati pa spodbujajo zanesljivost komponent in tovarniške proizvodnje.

* **KRAUS Betriebsausstattung und Fördertechnik GmbH**

Podjetje je že več kot 75 let vodilno podjetje na področju notranje logistike.  
Proizvajajo nosilne valje in elemente za transportno in skladiščno tehniko, ki se uporabljajo v transportni logistiki po vsem svetu. KRAUS išče končne uporabnike in zastopnike za področju nosilnih valjev, pogonski valjev in dvižnih miz.

* **M & R Automation GmbH**

Podjetje išče dobavitelje rezkanih in struženih delov ter strojno obdelanega in lakiranega varjenega ogrodja malih serij oziroma posameznih delov, ki ustrezajo zahtevam visoke kakovosti ter natančnosti. Podjetje prav tako išče neposredne odjemalce proizvodne opreme s poudarkom na napravah za avtomatizirano montažo in preverjanje.

* **Oberglas GmbH**

Podjetje proizvaja steklene izdelke za vinarstvo, hotelirstvo in gastronomijo. Poleg tega je eden glavnih dobaviteljev litrskih vrčkov ISAR za münchenski Oktoberfest. OBERGLAS išče uvoznika oziroma distributerja.

* **PIK-AS Austria e.U.**

Dejavnosti podjetja obsegajo svetovanje, podporo strankam, prodajo in distribucijo tehničnih in elektrotehničnih komponent, kot so releji, preklopna stikala, posebna stikala, svetila itd. Podjetje išče neposredneodjemalce na področju predelave žic v elektrotehnični industriji, strojništvu, avtomobilski industriji, energetskih podjetjih, pri montaži stikal ter gradnji strojev in naprav.

* **PONA sonst nix GmbH & Co KG**

Podjetje proizvaja bio gazirane sadne sokove. Sestava sokov: 60 % bio sadni sok brez konzervansov in 40 % gazirana izvirska voda. PONA ponuja sokove različnih okusov, ki so brez dodatnih aditivov in sladkorja. Podjetje išče prodajnega partnerja za svoje sokove.

* **Privatbrauerei Hirt Vertrieb GmbH**

Poseben poudarek zasebne pivovarne je na certificiranju za počasno varjenje Slow Brewing. Slow Brewing je najbolj dosleden znak kakovosti na mednarodnem pivovarskem trgu. Pivovarna Hirt išče uvoznika za slovenski trg.